Direktiva Komisije 2001/39/ES

z dne 23. maja 2001

o spremembi Prilog k direktivam Sveta 86/362/EGS, 86/363/EGS in 90/642/EGS o določanju mejnih vrednosti ostankov pesticidov v in na žitih, živilih živalskega izvora ter nekaterih proizvodih rastlinskega izvora, vključno s sadjem in zelenjavo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 86/362/EGS z dne 24. julija 1986 o določitvi mejnih vrednosti ostankov pesticidov v in na žitih [1], kakor je bila nazadnje spremenjena z Direktivo Komisije 2000/82/ES [2] in zlasti člena 10 Direktive,

ob upoštevanju Direktive Sveta 86/363/EGS z dne 24. julija 1986 o določitvi mejnih vrednosti ostankov pesticidov v in na živilih živalskega izvora [3], kakor je bila nazadnje spremenjena z Direktivo Komisije 2000/82/ES in zlasti člena 10 Direktive,

ob upoštevanju Direktive Sveta 90/642/EGS z dne 27. novembra 1990 o določitvi mejnih vrednosti ostankov pesticidov v in na nekaterih proizvodih rastlinskega izvora, vključno s sadjem in zelenjavo [4], kakor je bila nazadnje spremenjena z Direktivo Komisije 2000/82/ES in zlasti člena 7 Direktive,

ob upoštevanju Direktive Sveta 91/414/ES, z dne 15. julija 1991 glede dajanja na trg fitofarmacevtskih sredstev [5], kakor je bila nazadnje spremenjena z Direktivo Komisije 2001/21/ES [6] in zlasti člena 4(1)(f) Direktive,

ob upoštevanju naslednjega:

(1) Novi aktivni snovi, azimsulfuron in kalcijev proheksadion, sta bili vključeni v Prilogo I Direktive 91/414/EGS z Direktivama Komisije 1999/80/ES [7] in 2000/50/ES [8], prvi za uporabo kot herbicid pred vznikom za riž in drugi kot regulator rasti rastlin.

(2) Snovi sta bili vključeni v Prilogo I Direktive 91/414/ES na podlagi ocene predloženih informacij o predlagani uporabi.

(3) Pred vključitvijo teh snovi v Prilogo I Direktive 91/414/EGS, je bila njuna uporaba začasno dovoljena v nekaterih državah članicah v skladu s členom 8(1) Direktive. Po vključitvi teh snovi v Prilogo I so navedene države članice skladno s členom 4 Direktive registrirale uporabo številnih fitofarmacevtskih sredstev, ki vsebujejo navedeni snovi, in določile začasne mejne vrednosti ostankov, kakor to zahteva člen 4(1)(f). Po zahtevah Direktive, je bila Komisija obveščena o teh mejnih vrednostih in o podatkih, na podlagi katerih so bile določene. Ti podatki so bili preverjeni skupaj s podatki iz drugih virov in zadoščajo za določitev nekaterih mejnih vrednosti ostankov (MVO). Če mejna vrednost ostankov ali začasna mejna vrednost ostankov, ki bi jo določila Skupnost, ne obstaja, morajo države članice pred registracijo fitofarmacevtskega sredstva v skladu s členom 4(1)(f) Direktive določiti začasno nacionalno mejno vrednost ostankov. V smislu člena 5 Direktive 86/363/EGS to velja tudi za določitev začasnih mejnih vrednosti za živalske proizvode, če obstaja verjetnost, da se kot živalska krma uporabljajo proizvodi, ki vsebujejo ostanke aktivne snovi.

(4) Ob vključitvi azimsulfurona in kalcijevega proheksadiona v Prilogo I Direktive 91/414/EGS je bila opravljena njuna tehnična in znanstvena ocenitev, zaključena 2. julija 1999 oziroma 16. junija 2000 v obliki ocenjevalnih poročil Komisije. V teh ocenjevalnih poročilih je določeno, da je sprejemljiv dnevni vnos (SDV) azimsulfurona 0,1 mg/kg telesne teže dnevno in kalcijevega proheksadiona 0,2 mg/kg telesne teže dnevno. Doživljenjska izpostavljenost potrošnikov živilom, obdelanim z azimsulfuronom in kalcijevim proheksadionom, je bila ocenjena in ovrednotena v skladu s postopki in praksami, ki se uporabljajo v Skupnosti, ob upoštevanju smernic, ki jih je objavila Svetovna zdravstvena organizacija [9] in mnenja Znanstvenega odbora za rastline [10] o tej metodologiji. Izračunano je bilo, da najvišje vrednosti ostankov, ki so predvidene s to direktivo, ne povzročijo preseganja teh SDV.

(5) Med ocenjevanji in razpravami, ki so potekale pred vključitvijo azimsulfurona in kalcijevega proheksadiona v Prilogo I k Direktivi 91/414/EGS, niso bili opaženi akutni toksični učinki, ki zahtevajo določitev akutne referenčne doze.

(6) Za zagotavljanje primerne zaščite potrošnikov pred izpostavljenostjo ostankom v proizvodih, katerih uporaba ni bila registrirana, ali na njih, je priporočljivo določiti začasne mejne vrednosti ostankov na spodnji meji analitične determinacije za vse proizvode, ki jih zajemajo Direktive 86/362/EGS, 86/363/EGS in 90/642/EGS. Določanje začasnih mejnih vrednosti ostankov na ravni Skupnosti pa ne preprečuje državam članicam določanja začasnih mejnih vrednosti za uporabo azimsulfurona in kalcijevega proheksadiona v skladu s členom 4(1)(f) Direktive 91/414/EGS in njeno Prilogo VI. Obdobje štirih let velja za zadosten čas, v katerem je treba določiti večino nadaljnih uporab azimsulfurona in kalcijevega proheksadiona. Po preteku tega obdobja te začasne mejne vrednosti postanejo dokončne.

(7) Ukrepi, predvideni s to direktivo, so bili sporočeni Svetovni trgovinski organizaciji in prejete pripombe so bile upoštevane. Možnost določitve najvišje uvozne tolerančne stopnje za nekatere kombinacije pesticid/rastlina bo Komisija preučila na podlagi predložitve sprejemljivih podatkov.

(8) Mnenja Znanstvenega odbora za rastline, zlasti nasveti in priporočila glede varstva potrošnikov živil, pridelanih iz posevkov, tretiranih s pesticidi, so bili upoštevani.

(9) Ukrepi, predvideni s to direktivo, so v skladu z mnenjem Stalnega odbora za zdravstveno varstvo rastlin –

SPREJELA NASLEDNJO DIREKTIVO:

Člen 1

V delu A Priloge II k Direktivi 86/362/EGS se dodajo naslednje vrstice:

Ostanki pesticidov | Mejna vrednost (mg/kg) |

| |

Azimsulfurom | 0,02 | žita |

Proheksadion (proheksadion in njegove soli, izražene kot proheksadion) | 0,2 | Pšenica in ječmen |

0,05 (p) | Druga žita |

Člen 2

V delu B Priloge II k Direktivi 86/363/EGS se doda naslednja vrstica:

Ostanki pesticidov | Mejna vrednost (mg/kg)) |

Mesa, vključno z maščobo, pripravljenim mesom, drobovjem in živalskimi maščobami, kakor našteto v Prilogi I znotraj oznak kombinirane nomenklature 0201, 0202, 0203, 0204, 02050000, 0206, 0207, ex 0208, 020900, 0210, 160100 in 1602 | Za mleko in mlečne izdelke, natete v Prilogi I znotraj oznak kombinirane nomenklature 0401, 0402, 040500 in 0406 | Svežih jajc z lupino, za jajca perutnine in jajčne rumenjake, naštete v Prilogi I, znotraj oznak kombinirane nomenklature 040700 in 0408 |

Proheksadion (proheksadion in njegove soli, izražene kot proheksadion) | 0,05 | 0,01 | 0,05 |

Člen 3

Prilogi II Direktivie 90/642/EGS se dodajo stolpci z naslovom "Azimsulfuron", in "Proheksadion (proheksadion in njegove soli, izražene kot proheksadion)", opredeljeni v prologi k tej direktivi.

Člen 4

Države članice sprejmejo in objavijo predpise, potrebne za uskladitev s to direktivo, najpozneje do 31. decembra 2001. O tem takoj obvestijo Komisijo.

Te predpise začnejo uporabljati od 1. januarja 2002.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 5

Ta direktiva začne veljati dvajseti dan po objavi v Uradnem listu Evropskih skupnosti.

Člen 6

Ta direktiva je naslovljena na države članice.

V Bruslju, 23. maja 2001

Za Komisijo

David Byrne

Član Komisije

[1] UL L 221, 7.8.1986, str. 37.

[2] UL L 3, 6.1.2001, str. 18.

[3] UL L 221, 7.8.1986, str. 43.

[4] UL L 350, 14.12.1990, str. 71.

[5] UL L 230, 19.8.1991, str. 1.

[6] UL L 69, 10.3.2001, str. 17.

[7] UL L 210, 10.8.1999, str. 13.

[8] UL L 198, 4.8.2000, str. 39.

[9] Smernice za napoved vnosa ostankov pesticidov s hrano (revidirano), ki jih je pripravil GEMS/Program za hrano v sodelovanju z Odborom Codex za ostanke pesticidov, ki jih je objavila Svetovna zdravstvena organizacija 1997 (WHO/FSF/FOS/97.7.).

[10] Mnenje Znanstvenega odbora za rastline glede vprašanj, v zvezi s na spreminjanjem prilog k Direktivam Sveta 86/362/EGS, 86/363/EGS in 90/642/EGS (Mnenje, ki ga je Znanstveni odbor za rastline izrazil dne 14. julija 1998) (http://europa.eu.int/comm/dg24/health/sc/scp/out21_en.html).

--------------------------------------------------

PRILOGA

Skupine in primeri posameznih proizvodov za katere veljajo MVO | Ostanki pesticidov in mejne vrednosti ostankov (mg/kg) |

Azimsulfuron | Proheksadion (proheksadion in njegove soli, izražene kot proheksadion) |

1.Sadje, sveže, sušeno ali nekuhano, konzervirano z zamrzovanjem, brez dodanega sladkorja, oreščki | 0,02 | 0,05 |

(i)CITRUSI

Grenivke | | |

Limone | | |

Limete | | |

Mandarine (vključno s klementinami in drugimi hibridnimi vrstami) | | |

Pomaranče | | |

Pomelo | | |

Drugo | | |

(ii)DREVESNI OREŠČKI (z lupino ali brez)

Mandeljni | | |

Brazilski oreh | | |

Indijski oreh | | |

Kostanj | | |

Kokos | | |

Lešnik | | |

Makadamski oreh | | |

Oreh hikori | | |

Pinjola | | |

Pistacija | | |

Oreh | | |

Drugo | | |

(iii)PEČKATO SADJE

Jabolka | | |

Hruške | | |

Kutine | | |

Drugo | | |

(iv)KOŠČIČASTO SADJE

Marelice | | |

Češnje | | |

Breskve (vključno z nektarinami in drugimi hibridnimi vrstami) | | |

Slive | | |

Drugo | | |

(v)JAGODIČEVJE IN MALO SADJE

(a)Namizno in vinsko grozdje

Namizno grozdje | | |

Vinsko grozdje | | |

(b)Jagode (razen divjih) | | |

(c)Trstičasto sadje (razen divjega)

Robide | | |

Ostrožnice | | |

Loganove robide | | |

Maline | | |

Drugo | | |

(d)Drugo malo sadje in jagodičevje (razen divjega)

Borovnice | | |

Brusnice | | |

Ribez (rdeči, črn in beli) | | |

Kosmulje | | |

Drugo | | |

(e)Divje jagode in divje sadje | | |

(vi)RAZNO

Avokado | | |

Banane | | |

Dateljni | | |

Fige | | |

Kivi | | |

Japonski citronovec (kumkvat) | | |

Liči | | |

Mango | | |

Olive | | |

Pasijonka | | |

Ananas | | |

Granatno jabolko | | |

Drugo | | |

2.Zelenjava, sveža ali nekuhana, zamrznjena ali suha | 0,02 | 0,05 |

(i)KORENOVKE IN GOMOLJNICE

Rdeča pesa | | |

Korenje | | |

Gomoljna zelena | | |

Hren | | |

Jeruzalemske artičoke | | |

Peteršilj | | |

Peteršiljev koren | | |

Redkev | | |

Beli koren | | |

Sladka batata | | |

Podzemna koleraba | | |

Repa | | |

Jam | | |

Drugo | | |

(ii)ČEBULNICE

Česen | | |

Čebula | | |

Šalotka | | |

Mlada čebula | | |

Drugo | | |

(iii)PLODOVKE

(a)Razhudniki

Paradižnik | | |

Paprika | | |

Jajčevci | | |

Drugo | | |

(b)Bučnice (Cucurbitaceae) – užitna lupina

Kumare | | |

Kumare za vlaganje | | |

Bučke | | |

Drugo | | |

(c)Bučnice (Cucurbitaceae) – neužitna lupina

Melone | | |

Buče | | |

Lubenice | | |

Drugo | | |

(d)Sladka koruza | | |

(iv)ZAHODNE ZELJEVKE

(a)Cvetoče zeljevke

Brokoli | | |

Cvetača | | |

Drugo | | |

(b)Glavnate zeljevke

Brstični ohrovt | | |

Glavnato zelje | | |

Drugo | | |

(c)Listnate zeljevke

Kitajsko zelje | | |

Zeleni ohrovt | | |

Drugo | | |

(d)Kolerabica | | |

(v)LISTNE VRTNINE IN SVEŽA ZELIŠČA

(a)Solatnice in podobno

Kreša | | |

Motovilec | | |

Zelena solata | | |

Endivija | | |

Drugo | | |

(b)Špinača in podobno

Špinača | | |

Blitva | | |

Drugo | | |

(c)Vodna kreša | | |

(d)Belgijski radič (vitlof) | | |

(e)Zelišča

Vrtna krebuljica | | |

Drobnjak | | |

Peteršilj | | |

Zelena | | |

Drugo | | |

(vi)STROČNICE (sveže)

Fižol (s strokom) | | |

Fižol (brez stroka) | | |

Grah (s strokom) | | |

Grah (brez stroka) | | |

Drugo | | |

(vii)STEBELNICE (sveže)

Beluši | | |

Artičoke | | |

Zelena | | |

Sladki komarček | | |

Topinambur ali Jeruzalemska artičoka | | |

Por | | |

Rabarbara | | |

Drugo | | |

(viii)GOBE

(a)Gojene gobe | | |

(b)Divje gobe | | |

3.Zrna stročnic | 0,02 | 0,05 |

Fižol | | |

Leča | | |

Grah | | |

Drugo | | |

4.Oljna semena | 0,1 | 0,1 |

Laneno seme | | |

Arašidi | | |

Makovo seme | | |

Sezamovo seme | | |

Sončnično seme | | |

Repično seme | | |

Soja | | |

Gorčično seme | | |

Bombaževo seme | | |

Drugo | | |

5.Krompir | 0,02 | 0,05 |

Rani krompir | | |

Ozimni krompir | | |

6.Čaj (lističi in stebla, posušena, fermentirana ali drugače obdelana iz listov rastline Camellia sinensis) | 0,1 | 0,1 |

7.Hmelj (posušen), vključno s peletami hmelja in nekoncentriranim prahom. | 0,1 | 0,1 |

--------------------------------------------------